AP ตั้งเป้ายอดขายคอนโดฯ Q2/60 ราว 4 พันลบ.
AP ตั้งเป้ายอดขายคอนโดฯ Q2/60 ราว 3-4 พันลบ.หลัง 4 เดือนแรกทำได้ 1 พันลบ.จากเป้าทั้งปีราว 1.24 หมื่นลบ. – เตรียมเปิดตัวคอนโดฯ 2 โครงการใหม่ ย่านลาดพร้าว-ถนนวิทยุ รวมมูลค่าโครงการกว่า 1.4 หมื่นลบ.
20 เม.ย. 2560

บริษัท เอพี (ไทยแลนด์) จำกัด (มหาชน) หรือ AP เปิดเผยว่า บริษัทตั้งเป้าไตรมาส 2/60 จะผลักดันยอดขายคอนโดมิเนียมราว 3-4 พันล้านบาท หลังจากช่วง 4 เดือนแรกมียอดขายเพียง 1 พันล้านบาท จากเป้ายอดขายคอนโดฯ ทั้งปีราว 1.24 หมื่นล้านบาท โดยบริษัทยังมีการเปิดตัวโครงการใหม่อย่างต่อเนื่อง ซึ่งในไตรมาสนี้จะเปิดตัว 2 โครงการคอนโดฯ ร่วมทุนใน 2 ทำเล คือ ย่านลาดพร้าวและถนนวิทยุ รวมมูลค่าโครงการกว่า 1.4 หมื่นล้านบาท
ขณะที่ปัจจุบันบริษัทมียอดขายรอโอน (backlog) ในส่วนของคอนโดฯ ราว 2.59 หมื่นล้านบาท ซึ่งคาดว่าจะโอนในช่วงที่เหลือของปีนี้ราว 8.3 พันล้านบาท